[{"text_idx": "#000001", "text": "En 2019 la nombro da konkursaj\u0302oj ricevitaj rekordis kaj palindromis: 171. La Sekretario de la Belartaj Konkursoj de UEA esprimas la grandan g\u0302ojon, spertitan de la gvida BK-skipo pro c\u0302i sukceso, kaj instigas beletremulojn superi tiun rekordon konkursante per altkvalitaj verkoj en c\u0302i nova okazigo de tiu kultura evento, unu el la jam tradiciaj kaj plej s\u0302atataj en Esperantujo. La rezultojn oni anoncos kadre de la 105a Universala Kongreso de Esperanto en Montrealo (Kanado). Kiel kutime, partopreno estas libera al c\u0302iuj kaj ne ligita al alig\u0302o al la UK. La konkursaj\u0302oj devas esti neniam antau\u0306e publikigitaj en ajna formo, krom en la branc\u0302o \u201cInfanlibro de la Jaro\u201d. Oni rajtas sendi maksimume tri konkursaj\u0302ojn por sama branc\u0302o au\u0306 subbranc\u0302o. Endas sekvi jenajn regulojn:"}, {"text_idx": "#000002", "text": "Poezio: maksimuma longo ne fiksita.\nProzo: maksimuma longo 200 x 65 karaktroj (kvino da pag\u0302oj).\nProzo, subbranc\u0302o Mikronovelo: maksimuma longo 100 vortoj. Aljug\u0302ata estas nur unu premio, kiu nomig\u0302as Premio Paula Adu\u0301riz.\nTeatraj\u0302o: maksimuma longo ne fiksita.\nTeatraj\u0302o, subbranc\u0302o Monologo Unupersona teatraj\u0302o au\u0306 skec\u0302o (unu- au\u0306 divers-persona): dau\u0306ro inter 10 kaj 15 minutoj. Aljug\u0302ata estas nur unu premio, kiu nomig\u0302as Premio Mari\u0301a Cuevas.\nEseo: teme ligita kun Esperanto au\u0306 kun la kongresa temo, proksimuma longo 400 x 65 karaktroj (deko da pag\u0302oj). La unua premio nomig\u0302as Premio Luigi Minnaja.\nInfanlibro de la Jaro: originala au\u0306 tradukita libro por infanoj presforme aperinta en 2018. Aljug\u0302ata estas nur unu premio."}, {"text_idx": "#000004", "text": "Oni sendu po unu tajpitan ekzempleron de c\u0302iu konkursaj\u0302o (krom en la branc\u0302o Infanlibro) al Belartaj Konkursoj de UEA, c\u0302e la Sekretario, Miguel Gutie\u0301rrez Adu\u0301riz, prefere retpos\u0302te al la adreso: ; au\u0306, se tio ne eblas, papere al la adreso: los Coteros 1-C, 2 Izda, 390600 Muriedas; Cantabria; Hispanio, indikante la elektitan pseu\u0306donimon por gardi la anonimecon de la au\u0306toro. Por la branc\u0302o Infanlibro oni sendu unu ekzempleron de la koncerna libro al la adreso de la Sekretario, kaj tri ekzemplerojn al Ionel Onet\u0326, Centra Oficejo de UEA, Nieuwe Binnenweg 176, NL-3015 BJ Rotterdam, Nederlando."}, {"text_idx": "#000005", "text": "Premioj: en la branc\u0302oj Poezio, Prozo, Teatraj\u0302o kaj Eseo: unua premio 260 eu\u0306roj, dua premio 182 eu\u0306roj, tria premio 104 eu\u0306roj; Nova Talento 182 eu\u0306roj. En la branc\u0302o Infanlibro de la Jaro 546 eu\u0306roj. En la du subbranc\u0302oj Mikronovelo kaj Monologo au\u0306 Skec\u0302o po 125 eu\u0306roj."}, {"text_idx": "#000007", "text": "Detala regularo trovig\u0302as en la retejo de UEA. La verkoj de la Belartaj Konkursoj, premiitaj en 2019, legeblas en la volumo Belarta rikolto 2019, eldonita de Mondial."}, {"text_idx": "#000010", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Musklaku la kovrilon por legi pliajn informojn."}]